**Workshop den 12.08.15**

**Første indlæg:**

**Region Midt og Samsø Energi Akademi omkring ’Hvad er Cirkulær Økonomi\***

RegionMidt arbejder målrettet med at udbrede viden om Cirkulær Økonomi til virksomheder samt at gøre det nemmere for virksomhederne at vælge grønne løsninger. Over de sidste 4-5 år er der startet flere store projekter op.

Det er en ny måde at tænke den traditionelle værdikæde på og få de ressourcer man har til rådighed, til at blive ved med at køre i loop og herigennem at undgå restaffald.

Det handler altså om at lave byggerier, der giver noget tilbage til samfundet – der sætter et positivt fodaftryk og dermed er med til at forbedre miljøet.

Regionen har en vision om at være bedst til grøn omstilling.

Hos Samsø Energiakademi er dagsordenen klar; hvis de ikke udvikler sig, så bliver de afviklet. Strategien er derfor, at lave en omstilling via utraditionelle samarbejder. Der er naturligvis en vision om at bidrage til en forbedring af planetens helbred, men det er også en vision om at udvikle stærke forretningsmodeller.

I Samsø Kommune arbejdes der allerede med Cirkulær Økonomi på mange niveauer. De arbejder med projekter i en lille skala, som så kan føres op i stor skala og udbredes til resten af verden.

Cirkulær Økonomi kan etablere utraditionelle partnerskaber der driver nogle processer og modeller frem. Systemer og relationstænkning er nøglen i Cirkulær Økonomi.

Samsø er kendt i hele verden. De er et udstillingsvindue for bæredygtige projekter. På samme måde søges der i dette projekt at få skabt en historie omkring Lisbjerg, så det bliver et udstillingsvindue for Cirkulær Økonomi i Aarhus og i resten af landet. Det er formålet med workshoppen, at vi i fællesskab kan skabe denne historie.

**Potentialet for CØ – helt kort**

(jo højere man kan placere sit produkt, jo bedre er det)

1. Produktvedligeholdeslse
2. Nybrug/redistribution af produkter
3. Genopfriskning
4. Genbrug/omdannelse
5. Total nedbrydelse og nyanvendelse af produktressourcer.

**Andet oplæg:**

**Svend Mertz omkring svanemærket byggeri**

Det handler om at få en balance mellem det sociale, det økonomiske og det miljømæssige.

Det er vigtigt at nuancere debatten, når vi taler om bæredygtigt byggeri. Der er en tendens til at der udelukkende fokuseres på det positive. Det er vigtigt, at man tænker hele vejen rundt om projektet, for der er meget, der forties. Eksempelvis er det ikke alle producenter, der oplyser omkring de personskadelige salte, som tilsættes i omdannelsesprocessen af genanvendte materialer. Skal man være bæredygtig skal man altså undersøge ud i flere producentniveauer for at være sikker på, at der ikke i de ydre led produceres skadelige produkter.

Ovenstående er altid indtænkt i svanemærket byggeri.

Fokusområder:

* Energi
* Indeklima
* Materialer (dette gælder eksempelvis fugemasse)
  + Trækrav
  + Afgrænsning af formaldehyd
  + Forbud mod farlige stoffer i kemiske produkter og visse byggevarer
* Affald og ressourcer
* Kvalitet, fugt og radon
* Information til kunden

Oplægget er interessant fordi det udfordrer det cirkulære økonomi begreb, sætter høje kvalitetskrav og stiller nogle interessante problemstillinger op: i hvor mange producentled er der tænkt? Er der indtænkt kontrol? Det skal også overvejes i hvilken grad, ovenstående skal dokumenteres.

**Tredje Oplæg:**

**Hanne Tokkesdal, Affaldvarme – REWARA**

Affald varme som er en del af Teknik og Miljø, de beskæftiger sig med alt det affald, vi har i Aarhus Kommune. Det er 500.000 tons erhvervsaffald om året samt ca. 200.000 tons privat affald. Har flere anlæg (forbrænding- og genanvendelsesanlæg.) De har fået støtte til REWARA gennem Rethink Business puljen.

REWARA har 3 delprojekter. Det første er et erhvervsudviklingsprojekt, hvor et samarbejde er igangsat omkring affaldsstrømme.

COWI er med inde over for at finde samarbejdspartnere samt hjælpe med at få minimum 5 samarbejder i gang.

Det er vigtigt at finde de samarbejder, der måske ikke oplagt, men absolut væsentlige.

Delprojekt to hedder REWARAS cirkulær Økonomi projekt i indkøb. Intentionen er blandt andet, at man gerne vil opkvalificere medarbejderne, så de rigtige krav stilles.

Sidste delprojekt er REUSE – en slags genbrugsstation, hvor alle kan hente fra kvit og frit. Det er også indsamling til eksempelvis Nothside. De har et samarbejde med Politiet, som leverer cykler fra Aarhus Å og med Kaospiloterne, der hjælper med at stable events på benene.

De har også etableret en skoletjeneste, som er utrolig populært.

Et inspirerende oplæg, der udvider rammerne for, hvad et cirkulært økonomi projekt kan indeholde og hvem der er relevante at tage i betragtning til et sådan samarbejde. Et eksempel er GRÛNBAG, der laver genbrugstasker. REWARA har lavet et samarbejde mellem dem og et bilfirma, der kan levere materialer til taskerne.

Det er også interessant at se på, hvordan de formidler deres viden. Skoletjenesten er et eksempel på, hvordan man formidler til tider kompliceret viden på en let fordøjelig måde til flere forskellige målgrupper og på flere forskellige niveauer. Erfaringen fra REWARA er uden tvivl, at den direkte kontakt er altafgørende.

Der er utrolig mange iværksættere i Aarhus – de kan med stor fordel undersøges, hvordan de kan inddrages i et projekt.

I forhold til Lisbjerg kan følgende punkter overvejes:

* Mindske arealforbruget og mindske ledningsforbruget – kan forsyningsledningerne samles?
* Husk arealudlæg deroppe med dynamisk landskabelig bearbejdning
* Affaldsløsningerne – plads til fælles sorteringsplads – evt. hønsehold til organisk affald
* Lokal genanvendelse af materialer, nedknust beton til erstatning til stabilkrus
* Genbrug af byggematerialer og bygningsdele
* Oprettelse af byggevarekatalog med ressourcer hentet fra byomdannelsesområder
* Pladskrav til sorteringsordninger tænkes ind fra start
* Udformning af bebyggelse med hensigtsmæssig placering ifht energiforbrug
* Anlæg køkkenhaver, plantekasser, byhaver

Tænk hele tiden – hvad er bedre end det vi gør nu!